Source: https://www.slov-lex.sk/pravne-predpisy/SK/ZZ/1976/82/
Timestamp: 2019-08-26 07:33:07+00:00
Document Index: 7945627

Matched Legal Cases: ['§ 6', '§ 2', '§ 2', '§ 4', '§ 19', '§ 2', '§ 4', '§ 1', '§ 7', '§ 2', '§ 3', '§ 4']

82/1976 Zb. - Vyhláška Ministerstva lesného a vod... - SLOV-LEX
82/1976 Zb.
Časová verzia predpisu účinná od 01.09.1976
Ministerstva lesného a vodného hospdárstva Českej socialistickej repobliky
zo 16. júla 1976
o úprave užívania povrchových vôd na plavbu motorovými plavidlami
Ministerstvo lesného a vodného hospodárstva Českej socialistickej republiky po dohode s Federálnym ministerstvom dopravy a s dotknutými ústrednými orgánmi štátnej správy ustanovuje podľa § 6 ods. 4 zákona č. 138/1973 Zb. o vodách (vodný zákon):
Táto vyhláška upravuje v záujme ochrany čistoty vôd a zebezpečenia starostlivosti o hromadnú rekreáciu pracujúcich užívanie niektorých povrchových vôd na plavbu motorovými plavidlami so spaľovacími motormi (ďalej len „motorové plavidlá“).
Zakazuje sa plavby motorových plavidiel na vodárenských tokoch,1) na úsekoch tokov a na nádržiach nachádzajúcich sa v ochranných pásmach,2) na vodných nádržiach vybudovaných po 31. 12. 1975 a na povrchových vodách uvedených v prílohe č. 1 tejto vyhlášky.
Obmedzenie plavby motorových plavidiel
Na povrchových vodách uvedených v prílohe č. 2 tejto vyhlášky sa zakazuje plavby motorových plavidiel v dňoch pracovného pokoja; obmedzenie v pracovných dnoch určia okresné národné výbory po dohode s krajským národným výborom a pre povrchové vody vodohospodárskych diel v pôsobnosti krajských národných výborov tieto národné výbory.3)
Motorové plavidlá môžu mať svoje stanovištia len na miestach na to určených. Stanovištia a najvyšší prípustný počet motorových lodí na nich určuje Štátna plavebná správy v spolupráci so správcom vodného toku a príslušným okresným národným výborom.4) Povolené stanovištia musia byť označené plavebnými znakmi.5)
Motorové plavidlá na stanovištiach musia byť bezpečne priviazané. Zakazuje sa vyväzovať motorové plavidlá za stromy, poškodzovať brehové porasty, brehy a ich opevnenia. Spôsob vyväzovania určuje pre každé stanoviste Štátna plavebná správa. Zakazuje sa budovať pevné lávky a plávajúce ježky mimo vyznačených stanovíšť a pristavovať motorové plavidlá pri brehoch určených na hromadnú rekreáciu.5)
Na obdobie od 1. novembra do 31. marca sa musia všetky motorové plavidlá odpratať z vodnej hladiny a vytiahnuť na breh nad kótu najvyššieho vzdutia alebo premiestniť na miesto vhodné na prezimovanie.
Ustanovenie § 2 a 3 sa nevzťahujú na plavbu
plavidiel Federálneho ministerstva národnej obrany, Federálneho ministerstva vnútra, Ministerstva vnútra Českej socialistickej republiky, Štátnej plavebnej správy, požiarnej ochrany a správcov tokov, pokiaľ sú použité na služobný účel,
plavidiel použitých v súvislosti s údržbou vodných tokov, s výstavbou, opravami a údržbou stavieb vo vodných tokoch, včítane stavieb pri vodných tokoch, a s meraním na vodných tokoch,
plavidiel použitých na potrebné zabezpečenie zdravotnej služby a pri ochrane pred povodňou.
S výnimkou vodárenských tokov, úsekov tokov a nádrží nachádzajúcich sa v ochranných pásmach sa nevzťahujú stanovenia § 2 a 3 na plavbu
plavidiel verejnej lodnej dopravy, včítane prievodzných plavidiel,6)
plavidiel použitých pri ťažbe piesku a štrku a pri ich preprave,
plavidiel použitých pri verejnom zásobovaní,
plavidiel štátneho rybárstva použitých pri plnení úloh vyplývajúcich z hospodárskeho plánu,
plavidiel plavčíkov pri výkone dozoru na miestach vyhradených na vodnú rekreáciu,
plavidiel premiestňovaných podľa § 4 ods. 3 tejto vyhlášky,
havarovaných plavidiel, ktoré sa prepravujú na miesto, kde ich možno opraviť a zabezpečiť.
Okresný národný výbor po dohode s krajským národným výborom a krajský národný výbor pre povrchové vody vodohospodárskeho diela v jeho pôsobnosti môžu povoliť z ustanovení tejto vyhlášky výnimky pre vodné lyžovanie, pre organizované telovýchovné a športové akcie, prípadne z iných závažných dôvodov, v priestoroch a čase, ktoré určia po dohode so Štátnou plavebnou správou a správcom vodného toku; môžu tiež v osobitne odôvodnených prípadoch na prechodný čas, najneskoršie však do 31. 12. 1977 povoliť výniky z ostaných ustanovení tejto vyhlášky, prípadne do tej istej lehoty ponechať v platnosti doterajšiu úpravu užívania povrchových vôd na plavbu motorovými plavidlami.
Výnimky podľa odseku 1 nemožno povoľovať pre plavbu na vodárenských tokoch, úsekoch tokov a na nádržiach nachádzajúcich sa v ochranných pásmach a na vodných nádržiach vybudovaných po 31. 12. 1975.
Táto vyhláška nadobúda účinnosť 1. septembrom 1976.
Insg. Hruzík v. r.
Vyhláška č. 28/1975 Zb., ktorou sa určujú vodárenské toky a ich povodia a určuje sa zoznam vodohospodársky významných tokov.
§ 19 zákona č. 138/1973 Zb. o vodách (vodný zákon).
§ 2 a § 4 ods. 1 písm. d) zákona č. 130/1974 Zb. o štátnej správe vo vodnom hospodárstve.
§ 1 ods. 2 písm. ch) vyhlášky č. 137/1974 Zb. o vnútrozemskej plavbe.
Vyhláška č. 155/1973 Zb., ktorou sa vydáva Poriadok plavebnej bezpečnosti na vnútrozemských vodných cestách.
§ 7 zákona č. 26/1974 Zb. o vnútrozemskej plavbe v znení zákona č. 126/1974 Zb.
§ 2 Zákaz plavby motorových plavidiel
§ 3 Obmedzenie plavby motorových plavidiel
§ 4 Stanovištia motorových plavidiel
Číslo: 82/1976 Zb.
Názov: Vyhláška Ministerstva lesného a vodného hospodárstva Českej socialistickej republiky o úprave užívania povrchových vôd na plavbu motorovými plavidlami
Dátum schválenia: 16.07.1976
Dátum vyhlásenia: 19.07.1976
Dátum účinnosti od: 01.09.1976
Nachádza sa v čiastke: 16/1976
2. 01.09.1976 -